Angharad ferch Owain

Gwraig Gruffudd ap Cynan, brenin Gwynedd a mam Owain Gwynedd oedd Angharad ferch Owain (bu farw 1162).D. Simon Evans (gol.), Historia Gruffud vab Kenan (Gwasg Prifysgol Cymru).

Bywgraffiad
Roedd Angharad yn ferch i Owain ab Edwin ap Gronw, uchelwr pwysig o Degeingl (rhan o Sir y Fflint heddiw). Priododd Gruffudd tua 1095, pan oedd newydd ddechrau ei ymdrech i adfeddiannu Gwynedd. Cawsant dri mab: Cadwallon ap Gruffudd, Owain Gwynedd a Chadwaladr ap Gruffudd, a phum merch: Gwenllian ferch Gruffudd, a briododd Gruffudd ap Rhys, Marared, Rainillt, Susanna, a briododd Madog ap Maredudd o Bowys, ac Annest.

Ceir canmoliaeth fawr i Angharad yn Hanes Gruffudd ap Cynan, a gomisiynwyd mae'n debyg yn ystod teyrnasiad ei mab, Owain Gwynedd. Pan fu Angharad farw yn 1162, dywedir i Owain alaru'n ddirfawr amdani.

Cyfeiriadau

Categori:Genedigaethau'r 11eg ganrif
Categori:Marwolaethau 1162
Categori:Pobl o Sir y Fflint
Categori:Merched yr 11eg ganrif o Gymru
Categori:Merched y 12fed ganrif o Gymru
Categori:Tywysogesau Gwynedd